**GRAD NOVSKA**, Trg dr. Franje Tuđmana 2, 44330 Novska, OIB 09112913581, kojeg zastupa gradonačelnica, Marija Kušmiš mag. oec. (u daljnjem tekstu Davatelj potpore)

i

**xxxxxxxxxxxxxxxxx,** adresa…………………, OIB: ……………. (u daljnjem tekstu Korisnik potpore)

sklapaju:

**UGOVOR O DODJELI POTPORE**

**male vrijednosti u svrhu sufinanciranja troškova ulaganja u**

**novoregistrirane turističke ležajeve**

**OPĆE ODREDBE**

**Članak 1.**

(1) Ovim Ugovorom utvrđuju se međusobna prava i obveze ugovornih strana u vezi dodjele potpore male vrijednosti za sufinanciranje troškova ulaganja u novoregistrirane ležajeve, koju Davatelj potpore dodjeljuje Korisniku potpore na temelju Javnog poziva za dodjelu potpore male vrijednosti temeljem Programa poticanja razvoja malog i srednjeg poduzetništva Grada Novske za 2023. (dvije tisuće dvadesettreću) godinu, za Mjeru 5.

**PREDMET UGOVORA**

**Članak 2.**

Davatelj potpore utvrđuje da je Korisnik potpore upisao u sustav e-Visitor xxx (broj)novoregistrirana turistička ležaja u objektu koji se nalazi na adresi u xxxxxxxx (adresa) i koja moraju ostati prijavljena u sustavu minimalno tri godine od upisa.

Davatelj potpore daje, a Korisnik potpore prima potporu za sufinanciranje troškova ulaganja za četiri novoregistrirana ležaja u iznosu od xxxxx EUR/ xxxx kuna odnosno 663,61 EUR/ 5.000,00 kuna po novoregistriranom ležaju, u svrhu razvoja malog i srednjeg poduzetništva na području Grada Novske te se ista smatra potporom male vrijednosti temeljem Zakona o državnim potporama (NN 47/14, 69/17).

Iznos potpore utvrđen u ovom članku predstavlja maksimalan iznos potpore koji korisnik može ostvariti prema ovom ugovoru.

**OBVEZE DAVATELJA POTPORE**

**Članak 3.**

Davatelj potpore obvezuje se Korisniku potpore isplatiti novčanu potporu u jednokratnom iznosu od xxx EUR (slovima)/ xxxx kuna (slovima) na IBAN Korisnika potpore broj XXXXXXXXXXXXXXXX.

**OBVEZE KORISNIKA POTPORE**

**Članak 4.**

Korisnik potpore obvezuje se:

Ostati prijavljen za četiri novoregistrirana ležaja u sustavu e-Visitor minimalno tri godine od dana upisa, odnosno do (DATUM) godine.

Davatelju potpore omogućiti kontrolu i provedbu ovog Ugovora.

**VRSTA POTPORE**

**Članak 5.**

(1) Iznos potpore iz čl. 2. ovog Ugovora smatra se potporom male vrijednosti. Potpore male vrijednosti se dodjeljuju sukladno pravilima Europske unije o pružanju potpore male vrijednosti poduzetnicima propisanom Uredbom Komisije (EZ) broj 1407/2013 od 18. 12. 2013. (osamnaestog prosinca dvije tisuće trinaeste) o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1, L 215/3 od 07. srpnja 2020.) – u daljnjem tekstu: Uredba.

(2) Sukladno članku 3. Uredbe, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 (dvjesto tisuća) EUR-a ili 100.000,00 (sto tisuća) EUR-a za djelatnost cestovnog prijevoza robe tijekom trogodišnjeg fiskalnog razdoblja.

(3) Gornja granica iz stavka 1. ovog članka primjenjuje se bez obzira na oblik potpore male vrijednosti ili na cilj koji se namjerava postići neovisno o tome financira li se potpora u cijelosti ili djelomično iz sredstava podrijetlom iz Unije.

(4) Razdoblje od tri fiskalne godine utvrđuje se na temelju fiskalnih godina koje poduzetnik primjenjuje u Republici Hrvatskoj.

(5) Potporu male vrijednosti iz članka 2. Davatelj potpore dodjeljuje sukladno Programu poticanja razvoja malog i srednjeg poduzetništva Grada Novske za 2021.-2025. godine („Službeni vjesnik“ Grada Novske broj 80/20, 8/21, 30/21, 60/21, 11/22, 55/22, 89/22).

**POVRAT POTPORE**

**Članak 6.**

Ukoliko Korisnik ne ostane prijavljen za xxx (broj) novoregistrirana ležaja u sustavu e-Visitor minimalno tri godine od dana upisa, Korisnik potpore obvezuje se ukupno isplaćenu potporu uvećanu za zakonske zatezne kamate vratiti Davatelju potpore jednokratnom uplatom na račun Davatelja potpore u roku od 30 dana od utvrđenja činjenice i zaprimanja obavijesti o istome. Zakonske zatezne kamate obračunavaju se od dana ispisa kreveta iz e-Visitora.

**RASKID UGOVORA**

**Članak 7.**

(1) Svaka ugovorna strana ima pravo raskinuti ovaj Ugovor ukoliko druga ugovorna strana krši odredbe ovog Ugovora, odnosno ne izvršava preuzete ugovorne obveze.

(2) Ovaj ugovor može prestati u svako doba sporazumom ugovornih strana.

(3) Davatelj ima pravo jednostrano raskinuti ovaj Ugovor, neovisno o volji Korisnika, ukoliko Korisnik ne ispunjava preuzete ugovorne obveze utvrđene u članku 4. ovog Ugovora.

(4) Ovaj Ugovor smatra se raskinutim s danom kada se Korisniku preporučenom poštom na adresu iz ovog Ugovora, dostavi ili pokuša dostaviti pisana izjava Davatelja o raskidu Ugovora.

(5) Raskidom Ugovora, u roku od 30 dana od datuma raskida, Korisnik se obvezuje vratiti potporu Davatelju isplatom primljenog iznosa na račun Davatelja, uvećan za iznos zakonske zatezne kamate koje se obračunavaju osmi dan od raskida Ugovora.

Dan namjeravanog povrata potpore Korisnik potpore unaprijed javlja Davatelju potpore, kako bi se obračunale zakonske zatezne kamate i ukupan iznos potpore koju je potrebno uplatiti na račun Davatelja potpore.

**ZAVRŠNE ODREDBE**

**Članak 8.**

Na odnose stranaka koji nisu uređeni ovim ugovorom primjenjuju se odredbe Programa poticanja malog i srednjeg poduzetništva Grada Novske za 2023. godinu i pozitivnih propisa RH.

**Članak 9.**

Ugovorne strane prihvaćaju prava i obveze iz ovog ugovora, te ga u znak prihvaćanja vlastoručno potpisuju.

**Članak 10.**

Ugovor stupa na snagu danom potpisa obiju ugovornih strana.

**Članak 11.**

Ugovor je sastavljen u 4 (četiri) istovjetna primjerka, svaki sa snagom izvornika, od kojih svaka ugovorna strana zadržava po 2 (dva) primjerka.

KLASA:

URBROJ:

U Novskoj,

Za Davatelja potpore Za Korisnika potpore

Grad Novska, zastupan po xxxxxxxxxxxxxxxxxxxxxxxxxxxxxxxxxx

gradonačelnici Mariji Kušmiš, mag. oec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat) (potpis i pečat)